**Bombeangrepene ved Boston Marathon 2013** var et terrorangrep der to bomber eksploderte nær mållinjen til Boston Marathon den 15. april 2013. Omtrent 14.45 lokal tid, over to timer etter at vinnerne av løpet hadde passert mållinjen, hørtes to kraftige eksplosjoner fra Copley Square, rett før mållinjen. Eksplosjonen drepte tre personer og minst 144 ble skadet, hvorav 17 kritisk. Blant de drepte var en gutt på 8 år. Ingen advarsel ble gitt om bombene og ingen tok på seg ansvaret. Federal Bureau of Investigation (FBI) ledet etterforskningen og to bilder av mistenkte ble sluppet.

Natten den 18. april ble en politimann drept som følge av en skyteepisode i Cambridge (Massachusetts) på området til Massachusetts Institute of Technology, etterfulgt av en menneskejakt på de to mistenkte, brødrene Tamerlan og Dzhokhar Tsarnaev. Tamerlan døde på sykehuset tidlig på morgenen den 19. april. Innbyggerne ble bedt om å forbli innendørs hjemme med sine dører låste. Kollektivtransport i Boston ble stoppet, inkludert Massachusetts Bay Transportation Authority og Amtrak, skoler og universitetet holdt stengt sammen med mange andre næringsvirksomheter. En rekke politistyrker koordinert av delstatspolitiet utførte en menneskejakt i Watertown og som et resultat av ledetråder ble Dzhokhar Tsarnaev arrestert rundt 20.45 ET den 19. april.

Angrepene
---------

Kart som viser hvor første (høyre) og andre (venstre) bombe eksploderte
To bomber eksploderte med under 15 sekunders mellomrom ved Copley Square i Boston. Eksplosjonene drepte minst 3 personer og skadet over 100. Vinnerne av maratonløpet hadde krysset mållinjen omtrent to timer tidligere, men det var fortsatt mange løpere som var i ferd med å avslutte løpet.

Det skal ikke ha vært noen trusler i forkant av angrepet.

Bombene var av en type som kan lages etter oppskrift som er tilgjengelig på internett og andre steder. Eksplosivene var plassert i seks liters trykkokere. De ble antagelig bragt og plassert på stedet i nylonsekker.

Skyting, politijakt og pågripelse
---------------------------------

Etter at bilder ble sluppet oppstod det en skyteepisode på området til Massachusetts Institute of Technology, nær bygning 32 (Stata Center) klokka 22.48 EDT (02.48 UTC 19. april). En rekke skudd ble løstnet. En politimann som satt i sin politibil ble truffet av flere skudd, og han ble fraktet til Massachusetts General Hospital, hvor han ble erklært død. (Sean Collier, 26 år, jobbet for Massachusetts Institute of Technology Police Department, og han var fra Somerville i Massachusetts.) 

President Obama i møte med rådgivere i situasjonsrommet i Det hvite hus på morgenen den 19. april
De mistenkte personene kapret en sølv Mercedes SUV i Cambridge og tvang eieren til å ta ut USD 800 fra en minibank. De slapp mannen etter at hans uttaksgrense i minibanken var nådd. De mistenkte personene fortalte mannen at de var ansvarlige for Bostonbombene. Politiet forfulgte bilen til Watertown i Massachusetts. Politiet i Watertown meldte at de utvekslet skudd med to mistenkte etter skytingen ved MIT, hvor eksplosjoner og skudd ble hørt. Senere samme natt meldte *The Boston Globe* at de skytemistenkte var de samme mennene som var ettersøkt for bombeangrepene i maraton-løypa. En innbygger i Watertown observerte skuddveksling med politiet og at en bombe ble kastet mot dem som deretter eksploderte. En av de mistenkte ble fanget, den andre klarte å rømme i SUVen. En politimann var kritiskt skadet men stabil og blir behandlet ved Mount Auburn Hospital. (Han jobber i politistyrken Massachusetts Bay Transportation Authority Police – 33 år gamle Richard H. Donahue jr.) 

Etter en biljakt og skuddveksling med politiet ble en av de mistenkte, Tamerlan Tsarnaev, fraktet av politiet til Beth Israel Deaconess Medical Center morgenen den 19. april, hvor han døde av flere skuddsår og en mulig eksplosjonsskade. FBI publiserte bilder av to mistenkte i løpet av Watertown-hendelsen. Den andre mistenkte, Dzhokhar Tsarnaev, noen ganger referert til som «den mistenkte med hvit hatt», eller «mistenkt nr. 2», var fortsatt på frifot ifølge politiet. Brødrene kastet rørbomber fra deres kjøretøy mot polititjenestemennene som forfulgte dem inn i Watertown fra Cambridge opplyste myndighetene.

Minneseremoni
-------------

En interreligiøs minnegudstjeneste ble avholdt 18. april i det katolske Boston erkebispedømmes Det hellige kors katedral i Boston hvor president Barack Obama talte.

De tre som døde av bomben i maraton-løypa var en 8 år gammel gutt, en 29 år gammel kvinne (begge amerikanere fra Boston-området) og en 23 år gammel kvinnelig student fra Shenyang i Kina. Mor og søster til den avdøde gutten var blant de som ble hardt skadet.

Gjerningmenn
------------

Udåden ble utført av brødrene Dzhokhar (f. 1993) og Tamerlan Tsarnaev (f. 1986, d. 2013). Tamerlan, den eldste av de to brødrene, ble drept i en skuddveksling med politiet som fant sted noen dager etter terroraksjonen.

Den eldste av brødrene ble født i Russland, mens den yngste ble født i Kirgisistan. Familien var opprinnelig fra Tsjetsjenia. I 2002 emigrerte de sammen med sine foreldre til USA.

Det hersker en del usikkerhet rundt motivet for terroraksjonen, men den overlevende skal selv ha sagt at det var for å forsvare islam og hevn for USAs krigføring i Irak og Afghanistan. Begge brødrene, men særlig den eldste, skal ha hatt store problemer med å bli integrert i det amerikanske samfunnet. De var begge muslimer og skal ha radikaliserte seg selv via innhold på internett.

Dzhokhar Tsarnajev ble dømt til døden i 2015. En amerikansk domstol opphevet dommen i juli 2020 for å ta en ny rettslig beslutning om han skal dømmes til døden eller ikke.
Fredag 4. mars 2022 gjenopprettet den føderale høyesteretts domstolen i USA dødsstraffen.

Referanser
----------

1. 1 2 3  «Tre drept og 144 skadet i bombeangrepet i Boston». Aftenposten. 15. april 2013. Besøkt 16. april 2013.
2. 1 2 3  «At least two dead, 100 injured after bombings rock Boston Marathon, JFK Library». South Bend Tribune. 15. april 2013. Arkivert fra originalen 28. april 2013.
3. 1 2 3  David Abel, Steve Silva, Martin Finucane (15. april 2013). «2 killed, at least 90 injured in marathon blasts» **(engelsk)**. The Boston Globe. Arkivert fra originalen 12. februar 2019. Besøkt 15. april 2013. CS1-vedlikehold: Flere navn: forfatterliste (link)
4. 1 2 3 4  Josh Levs (15. april 2013). «2 deadly bombs strike Boston Marathon; 3rd blast strikes JFK Library». CNN. Besøkt 15. april 2013.
5. ↑  Golen, Jimmy (15. april 2013). «Two explosions at Boston marathon finish line». *AP Newswire*. Arkivert fra originalen 15. april 2013. Besøkt 15. april 2013.  «Arkivert kopi». Arkivert fra originalen 15. april 2013. Besøkt 15. april 2013.
6. ↑
7. ↑   Twittermelding fra politiet
8. ↑  «BREAKING: Watertown Suspect Alive And In Police Custody»
9. ↑  Jorid Nordmelan: Her er Boston-bombene VG, 17. april 2013
10. ↑  Katharine Q. Seelye: Boston Bombs Were Loaded to Maim (en) The New York Times, 16. april 2013
11. 1 2  Murphy, Shelley; Valencia, Milton J; Lowery, Wesley; Johnson, Akilah; Moskowitz, Eric; Wangsness, Lisa; Ellement, John R (19. april 2013). «Search for marathon bombing suspect locks down Watertown, surrounding communities». Boston Globe. Besøkt 19. april 2013. ; Opprinnelig tittel "Chaos in Cambridge, Watertown after fatal shooting".
12. ↑   *Emergency Information*, MIT, 19. april 2013,
13. 1 2  Seelye, Katherine Q; Cooper, Michael (19. april 2013). «Dragnet Shuts Boston; One Suspect Is Slain but Second Man Is on Loose». *The New York Times*. Besøkt 19. april 2013.
14. ↑  «Police: MIT police officer fatally shot, gunman sought». WHDH. 19. april 2013. Arkivert fra originalen 22. april 2013. Besøkt 19. april 2013.  «Arkivert kopi». Arkivert fra originalen 22. april 2013. Besøkt 20. april 2013.
15. ↑  Haven, Stephanie (19. april 2013). «Officer killed in MIT standoff identified as Sean Collier, 26». *USA Today*. Gannett. Besøkt 19. april 2013.
16. 1 2 3 4  «Dragnet Shuts Boston; One Suspect Is Slain but Second Man Is on Loose». *The New York Times*. 19. april 2013.
17. ↑  «Bombing manhunt locks down Boston». CNN. 19. april 2013. Besøkt 19. april 2013.
18. ↑  «Explosives Detonated in Massachusetts Standoff». *The New York Times*. 20. april 2013.
19. ↑  Estes, Adam Clark (2013). «An Officer's Been Killed and There's a Shooter on the Loose in Boston». The Atlantic Wire. Arkivert fra originalen 19. april 2013. Besøkt 19. april 2013.
20. ↑  Lazar, Kay; Powers, Martine (19. april 2013). «MBTA officer wounded in shoot-out with bombing suspect». *The Boston Globe*. Besøkt 19. april 2013.
21. ↑  «MBTA Police Officer Shot While Chasing Bombing Suspects». WBZ. 19. april 2013. Besøkt 19. april 2013.
22. ↑  Sullivan, Eileen; Barr, Meghan; Zezima, Katie (19. april 2013). «Boston Bombing Suspect ID’ed as Cambridge Man». WGGB-TV. Associated Press. Arkivert fra originalen 19. april 2013. Besøkt 19. april 2013.  «Arkivert kopi». Arkivert fra originalen 19. april 2013. Besøkt 20. april 2013.
23. ↑  Naughton, Philippe (19. april 2013). «Live: Boston bomb suspect killed by police, one hunted». *The Times*. Besøkt 19. april 2013.
24. ↑  «1 Boston bombing suspect dead; massive manhunt for 2nd, the "white hat" suspect». *CBS News*. CBS. Associated Press. 19. april 2013. Besøkt 19. april 2013.
25. ↑  «One Boston Marathon bombing suspect is dead, another on the run». *Fox 19*. 19. april 2013. Arkivert fra originalen Bruk av `|arkiv_url=` krever at `|arkivdato=` også er angitt (hjelp). Besøkt 19. april 2013.  «Arkivert kopi». Arkivert fra originalen 22. april 2013. Besøkt 20. april 2013.
26. ↑  «Police comb street of Watertown for Marathon bombing suspect». 19. april 2013.
27. ↑  Obama’s Remarks at Boston Service (en) The New York Times, besøkt 19. april 2013
28. 1 2 3  «I dag starter rettssaken mot «Boston-bomberen»: Slik ble han terrorist». *www.vg.no* **(norsk)**. 15. januar 2015. Besøkt 24. februar 2019.
29. ↑  CNN, By Michael Pearson (24. april 2013). «Official: Suspect says Iraq, Afghanistan drove Boston bombings». *CNN*. Besøkt 24. februar 2019.
30. ↑  Reporter, Lisa Wangsness- (20. april 2013). «Islam might have had secondary role in Boston Marathon attacks - The Boston Globe». *BostonGlobe.com*. Arkivert fra originalen 16. februar 2019. Besøkt 24. februar 2019.
31. ↑  CNN, By Michael Pearson. «Official: Suspect says Iraq, Afghanistan drove Boston bombings». *CNN*. Besøkt 24. februar 2019.
32. ↑  «Boston-bomberen Dzjokar Tsarnajev dømt til døden i dag». *www.vg.no* **(norsk)**. 24. juni 2015. Besøkt 24. februar 2019.

President Barack Obama under en pressekonferanse etter angrepet den 15. april 2013.

Eksterne lenker
---------------

* (en) 2013 Boston Marathon bombings – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** LCCN **·** BNF **·** BNF (data) **·** BBC Things
 |